EkBass/fiwiki-20250220-pages-articles huggingface dataset:
Tatra T43

Tatra T43 oli tšekkoslovakialaisen Tatran vuosina 1929–1938 valmistama kevyt, kaksiakselinen, takavetoinen kuorma-auto, jonka kantavuus oli 1 500 kg. Auto oli erittäin suosittu erityisesti pienyrittäjien keskuudessa. Ensimmäiset versiot muistuttivat ulkonäöltään paljon mallin edeltäjää, T13-mallia. == Teknisiä tietoja == === Moottori === Autossa oli voimanlähteenä ilmajäähdytteinen, nelitahtinen ja nelisylinterinen bokserimoottori, jonka lohko oli alumiinia. Kaasuttimena oli Zenith malliltaan 30KB tai U30. Sytytysjärjestelmä oli joko Boschin tai Scintillan valmistama ja toimi magneeton avulla. === Voimansiirto ja alusta === Moottorin takana oli mekaanisesti toimiva kolmilevyinen kuiva kytkin. Vaihteita oli neljä eteen ja yksi taakse. Kantavana rakenteena oli keskusputkirunko, jonka sisällä ollut akseli välitti voiman heilurityyppisellä erillisjousituksella varustetulle taka-akselille. Vetopyörästön yhteyteen oli kiinnitetty poikittain kaksi neljänneselliptistä lehtijousta, jotka oli kytketty toisista päistään jarrukilpiin. Jousitus oli massiivisempi kuin T30:ssä käytetty. Edessä oli jäykkä akseli ja poikittain asennettu puolielliptinen lehtijousi. Jarruina oli mekaanisesti toimivat rumpujarrut. === Kori ja varusteet === T43:n rakenne ja tekniikka sekä ohjaamon etuosa pohjautuivat T30-malliin. Sähköjärjestelmä oli 12-volttinen. == Muunnelmat == Auton ulkoasua uusittiin noin vuonna 1931 tai 1932 Tatra T52 -henkilöauton tullessa markkinoille. Samalla siihen tehtiin muutamia teknisiä parannuksia. Keulan muotoa muutettiin pyöreämmäksi ja esiteltiin versio T43/52, jossa oli T52:n moottori. Taka-akselille lisättiin kallistuksenvakain. Uusi päivitys tehtiin vielä 1936, jolloin T30:n moottori jätettiin pois valikoimasta. Konepelti oli nyt peräisin T52:sta. Tatralla oli tapana ostaa takaisin käytettyjä T43-malleja ja rakentaa niiden päälle uusia koreja. Tämän jälkeen autot myytiin jälleen uusille omistajille. Lukuisia T43-malleja muutettiin toisen maailmansodan aikana kaasukäyttöisiksi. == Lähteet == == Aiheesta muualla == *Tatra T43:n teknisiä tietoja ja kuvia eri kehitysversioista T43 Luokka:Kuorma-autot Luokka:1930-luvun autot
Rhynchocinetes durbanensis

Rhynchocinetes durbanensis on merivedessä elävä punavalkoinen katkarapu. Sitä pidetään joskus meriakvaariossa, ja kutsutaan nimillä kamelirapu, piparminttukarkkirapu ja tanssiva rapu. Sen väritys muistuttaa Lysmata wurdemannia, mutta Rhynchocinetes durbanensisin voi erottaa tanssahtelevan liikkumistyylinsä avulla. Myös monet saman suvun lajit ovat varsin samannäköisiä.Edge of Reef Tämä katkarapu kasvaa noin 5 cm pitkäksi. Siinä on vaihtelevia valkoisia kuvioita punaisella pohjalla. Koiraalla on isommat sakset kuin naaraalla. Rhynchocinetes durbanensis on kotoisin indopasifiselta merialueelta. Se viettää aikaansa kivenkoloissa ja korallisoran joukossa, ja tarvitsee piilopaikkoja varsinkin kuorenvaihdon ajaksi. Akvaariossa Rhynchocinetes durbanensis tulee toimeen muiden äyriäisten kanssa, mutta saattaa näykkiä pehmytkoralleja ja merivuokkoja.Pet education == Lähteet == == Aiheesta muualla == *Aquarium wiki *Meerwasser-lexicon (hienoja kuvia ja videoita) Luokka:Kymmenjalkaiset
Fred Lane

Freddie Brown Lane, Jr. (6. syyskuuta 1975 – 6. heinäkuuta 2000) oli yhdysvaltalainen amerikkalaisen jalkapallon pelaaja. Hän loi NFL-uransa Carolina Panthersissa vuosina 1997–1999.NFL Players Keväällä 2000 hän siirtyi Indianapolis Coltsiin. Hän opiskeli Tennesseen Lane Collegessa. Fred Lane kuoli vaimonsa Deidra Lanen ampumana.Lane's widow pleads guilty to killing him Deidra Lane sai tuomion taposta ja vapautui vankilasta vuonna 2009 siellä kuutisen vuotta istuttuaan.Deidra Lane served about 6 years == Lähteet == Luokka:Yhdysvaltalaiset amerikkalaisen jalkapallon pelaajat Luokka:Yhdysvaltalaiset henkirikosten uhrit Luokka:Vuonna 1975 syntyneet Luokka:Vuonna 2000 kuolleet
Xanadu

Xanadu voi tarkoittaa seuraavia asioita: *Xanadu, Kublai-kaanin kesäpääkaupunki *Xanadu-projekti, hypertekstien mallinnustapa *Xanadu, yhdysvaltalainen elokuva vuodelta 1980 *Xanadu, alue Saturnuksen kuun Titanin pinnalla *Xanadu-talot, Yhdysvalloissa 1970-luvulta alkaen rakennettuja kokeellisia asuintaloja *Xanadu, kuvitteellinen rakennus elokuvassa Citizen Kane *Xanadu 2.0, Bill Gatesin asunnon lempinimi *Xanadu, sarjakuvahahmo Taika-Jimin koti *Xanadu, videopelisarja joka on haarautunut Dragon Slayer -sarjasta *Xanadu, Olivia Newton-Johnin kappale, suomeksi levyttänyt Eini * Madame Xanadu, oik. Nimue Inwudu, mystikko ja supersankari DC Comicsin sarjakuvissa.
Apogon parvulus

Apogon parvulus on kardinaaliahveniin kuuluva kala, jota pidetään joskus meriakvaariossa. == Koko ja ulkonäkö == Apogon parvulus kasvaa noin 4 cm pitkäksi. Sen vartalo on pyöreähkö, evät kapeat ja korkeat. Pohjaväri on hopeanharmaa, lähes läpikuultava, ja siinä on tummempia vaakaraitoja. Pyrstön tyvessä on punainen täplä.Red Spot Cardinal Fish Edge of Reef == Alkuperä == Apogon parvulus elää luonnossa Tyynenmeren länsiosassa, Japanin ja Filippiinien lähivesillä. Sitä tavataan usein kivikkoisilta riutoilta alle neljän metrin syvyydeltä. == Käyttäytyminen ja ravinto == Apogon parvulus elää suurina parvina alueilla, joissa on voimakas virtaus. Ne syövät lihapitoista ruokaa, akvaariossa myös hiutale- ja pakasteruokaa.Meerwasserlexicon == Lähteet == == Aiheesta muualla == *Encyclopedia of Life (kuvia) Luokka:Kardinaaliahvenet
Paritäplähuulikala

Paritäplähuulikala (Bodianus bimaculatus) on koralliriutoilla elävä pitkulainen huulikalojen heimon kala. == Ulkonäkö ja koko == Paritäplähuulikala kasvaa noin 10 cm pitkäksi. Se on kellansävyinen, punertavien vaakaraitojen koristama, ja sen kidusten ja pyrstön lähellä on kaksi mustaa täplää.Bodianus bimaculatus Pet Education == Levinneisyys ja elintavat == Paritäplähuulikaloja tavataan Indopasifiselta merialueelta. Se on yleensä varsin rauhallinen muita kalalajeja kohtaan, mutta jos samaan akvaarioon laitetaan useita kaksitäplähuulikaloja, ne on laitettava sinne yhtaikaa, sillä muuten aiemmin reviirin vallanneet ahdistavat uusia tulokkaita. Aikuisena kala voi alkaa näykkiä myös sellaisia pienehköjä rapuja, jotka on tuotu altaaseen kalan itsensä jälkeen. == Lähteet == == Aiheesta muualla == *Advanced Aquarist Luokka:Huulikalat
Pulla (täsmennyssivu)

Pulla voi tarkoittaa seuraavia: *Pulla, leivonnainen. Tähän liittyvät: **pullamössö **pullamössösukupolvi *Pulla, suomenkielinen sukunimi. Tunnettuja nimenkantajia ovat: **Armas J. Pulla, kirjailija, Jorma Pullan isä **Jorma Pulla, entisöijä, Armas J. Pullan poika
Käsipallo kesäolympialaisissa 1972

Münchenin vuoden 1972 kesäolympialaisissa pelattiin käsipallossa vain miesten turnaus 16 joukkueen voimin. Laji palasi olympialaisten ohjelmaan 36 vuoden tauon jälkeen; ennen Müncheniä käsipallo oli ollut mukana virallisena lajina ainoastaan Berliinin kesäolympialaisissa 1936. == Alkulohkot == === Lohko A === \---- \---- \---- \---- \---- === Lohko B === \---- \---- \---- \---- \---- === Lohko C === \---- \---- \---- \---- \---- === Lohko D === \---- \---- \---- \---- \---- ==Jatkolohkot== === Lohko 1 === \---- \---- \---- === Lohko 2 === \---- \---- \---- ==Sijat 9.-16.== ==== Sijat 13.-16.==== \---- ==== Sijat 9.-12.==== \---- ====Sijat 15.-16.==== ====Sijat 13.-14.==== ====Sijat 11.-12.==== ====Sijat 9.-10.==== ==Sijat 1.-8.== ====Sijat 7.-8.==== ====Sijat 5.-6.==== ====Pronssiottelu==== ====Loppuottelu==== == Mitalistit == Sija Maa Pelaajat Abaz Arslanagić, Petar Fajfrić, Hrvoje Horvat, Milorad Karalić, Đorđe Lavrnić, Milan Lazarević, Zdravko Miljak, SloboDEN Mišković, Branislav Pokrajac, Nebojša Popović, Miroslav Pribanić, Albin Vidović, Zoran Živković, Zdenko Zorko Ladislav Beneš, František Brůna, Vladimír Haber, Vladimír Jarý, Jiří Kavan, Arnošt Klimčík, Jaroslav Konečný, František Králík, Jindřich Krepindl, Vincent Lafko, Andrej Lukošík, Pavel Mikeš, Petr Pospíšil, Ivan Satrapa, Zdeněk Škára, Jaroslav Škarvan Ștefan Birtalan, Adrian Cosma, Marin DEN, Alexandru Dincă, Cristian Gațu, Gheorghe Gruia, Roland Gunesch, Gabriel Kicsid, Ghiță Licu, Cornel Penu, Valentin Samungi, Simion Schöbel, Werner Stöckl, Constantin Tudosie, Radu Voina == Lähteet == 1972 Luokka:Kesäolympialaiset 1972 Olympialaiset 1972
Kenneth Copeland

Kenneth Copeland (s. 6. joulukuuta 1936, Lubbock Texas) on yhdysvaltalainen kristitty televisioevankelista ja uskonnollisen Kenneth Copeland Ministries (KCM) -organisaation perustaja. Copeland lukeutuu karismaattiseen liikkeeseen. Hän on tunnettu kiistanalaisesta opetuksestaan, jota on myös sanottu menestysteologiaksi. Copeland kääntyi kristinuskoon marraskuussa 1962 ja toimi aluksi Oral Robertsin lentäjänä. Hän on opiskellut Oral Roberts -yliopistossa ja myös muun muassa Kenneth E. Haginin johdolla. == Opetus ja kritiikki == Sivustollaan Copelandin organisaatio julistaa muun muassa uskovansa uskovien ihmisten pelastuvan Kristuksen veren tähden, uskovien ikuiseen pelastukseen ja kadotettujen ikuiseen kadotukseen. Järjestö julistaa myös ihmisten parantumista Jeesuksen nimen kautta, vesikastetta, sekä siitä erillistä Pyhän Hengen kastetta. KCM:n motto "Jeesus on Herra" perustuu Roomalaiskirjeen jakeeseen 10:9. Paavo Hiltunen ja Leo Meller kritisoivat Copelandia vuonna 1992 opista, jonka mukaan Jeesuksen fyysinen kärsimys olisi "maksanut hinnan" ihmisen ruumiin tarpeista, kuten paranemisesta. Hiltusen ja Mellerin mukaan kyseessä on harhaoppi, jonka mukaan Kristuksen veri ei riitä ihmisten lunastukseksi. Copeland on heidän mukaansa opettanut myös, että Kristus "otti päälleen saatanan luonnon", eli käytännössä maksoi synnit saatanalle, eikä kristinuskon Jumalalle. Hiltunen ja Meller myös kertovat Copelandin kutsuneen Kristukseen uskovia ihmisiä pieniksi jumaliksi. == Liiketoiminta ja politiikka == Copelandia on kritisoitu liiketoiminnastaan, muun muassa osakeyhtiönsä konkurssin jäljiltä maksamattomista palkoista, ja organisaationsa kalliista yksityislentokoneesta, jota on väitetty käytetyn myös yksityiskäyttöön. Copeland on tehnyt myös omia lännenelokuvia, joissa hän itse esiintyy pääosassa Wichita Slimin roolissa. Copeland tuki presidenttiehdokas Mike Huckabeen vaalikampanjaa vuonna 2008. == Yksityiselämä == Kenneth ja Gloria Copeland avioituivat 1963. Heillä on kolme lasta, John Copeland, Terri Pearsons ja Kellie Copeland-Kutz, joka toimii myös julistajana. Copeland on ollut naimisissa kahdesti aikaisemmin: ensimmäisen kerran Ivy Bodifordin kanssa 1955–1958 ja toisen kerran Cynthia Davisin kanssa 1958–1961. Copeland on yksi Yhdysvaltain rikkaimmista televisioevankelistoista. Arviot hänen omaisuudestaan vaihtelevat 300–760 miljoonan dollarin välillä. Copeland asuu Fort Worthissa tontilla, jossa on kirkon lisäksi yksityinen lentokenttä, lentokonehalli ja Copelandin seurakunnan omistama usean miljoonan dollarin arvoinen kartano. Copelandilla on käytössään useampi yksityislentokone. Tontista ei makseta kiinteistöveroa. === Suomennetut teokset === * Kielen voima (The Power of the Tongue). Suomentanut Aino Helin. Uskon Sanan Kustannus Oy, 1988. ISBN 951-95790-7-9 * Tervetuloa perheeseen (Welcome to the Family). Suomentanut Aino Helin. Uskon Sanan Kustannus Oy, 1987. ISBN 951-95790-4-4 * Vapaaksi pelosta (Freedom from Fear). Suomentanut Aino Helin. Uskon Sanan Kustannus Oy, 1988. ISBN 951-95790-6-0 == Lähteet == Luokka:Yhdysvaltalaiset evankelistat Luokka:Vuonna 1936 syntyneet Luokka:Elävät henkilöt
Haavikko-niminen mies

Haavikko-niminen mies on vuonna 2009 ilmestynyt kirjailija ja kustantaja Paavo Haavikkoa käsittelevä elämäkertateos, jonka on kirjoittanut Mauno Saari. Haavikon poika Heikki Haavikko jätti käräjäoikeudelle pyynnön estää kirjan julkaisu, koska hän ei saanut kirjaa ennakkoon luettavakseen. Käräjäoikeus kuitenkin hylkäsi vaatimuksen. Mauno Saari kertoo kirjassa harkinneensa elämäkertahankkeesta luopumista, kun hänelle oli selvinnyt Heikki Haavikon vastustus sitä kohtaan Paavo Haavikon vielä eläessä. Saaren mukaan Paavo Haavikko itse oli tällöin pyytänyt häntä jatkamaan kirjoittamista. Heikki Haavikko väitti Saaren kirjan sisältävän muun muassa hänen isänsä terveydentilaan liittyviä arkaluonteisia seikkoja. Saari kiisti väitteen sanoen, ettei hän ollut puhunut yhdenkään sellaisen lääkärin kanssa, jolla olisi ollut pääsy Paavo Haavikon potilasasiakirjoihin. Kiistan vuoksi Heikki Haavikko antoi isänsä teosten uusintapainosten julkaisuoikeudet WSOY:lle.. == Kirjan tyyli ja sisältö == Mauno Saaren kirjan lähdeaineistona ovat olleet Haavikon omat teokset, Saaren muistiinpanot hänen Haavikon kanssa käymistään keskusteluista ja hänen tekemänsä haastattelut sekä muiden kirjoittamat tekstit. Saaren kirjoitustyyli ei tarkkaan erottele hänen ja Haavikon puhetta ja kirjoitusta, vaikka ero on lukijalle olemassa.Saari, Mauno, Haavikko- niminen mies, Otava, s. 7, 542–543. Saari kertoo kirjassa muun muassa Haavikon yllättävistä ja rajuista raivokohtauksista. Haavikko oli kirjoittanut libreton vuoden 1975 Savonlinnan oopperajuhlilla esitettyyn Aulis Sallisen oopperaan Ratsumies. Eräs yksityiskohta oopperan lavastuksessa oli ollut Haavikon mielestä väärin. Haavikko oli kestänyt ensi-illan tyynenä, mutta sai myöhemmin kesäpaikassaan raivokohtauksen hänen puolisonsa Ritva Haavikon kehuttua oopperaa hienoksi. Paavo Haavikko oli lyönyt kaksi tuolia pirstaleiksi sekä särkenyt astioita, puhelimen ja tuvan ikkunat. == Katso myös == * Paavo Haavikko, isä == Lähteet == == Aiheesta muualla == * * Haastateltavana Mauno Saari. Aamun kirja 9.10.2009. Luokka:Vuoden 2009 kirjat Luokka:Suomalaiset elämäkerrat ja muistelmat
Gamer

Gamer on vuonna 2009 ensi-iltansa saanut yhdysvaltalainen tieteistoimintaelokuva, jonka ovat ohjanneet Mark Neveldine ja Brian Taylor. Elokuvan pääosassa on Gerard Butler, joka esittää virtuaalisen verkkopelin vastentahtoista pelihahmoa. == Rooleissa == == Aiheesta muualla == * Luokka:Vuoden 2009 yhdysvaltalaiset elokuvat Luokka:Yhdysvaltalaiset toimintaelokuvat Luokka:Yhdysvaltalaiset tieteiselokuvat Luokka:Mark Neveldinen ja Brian Taylorin ohjaamat elokuvat
Immateriaalinen talous

Immateriaalinen talous eli aineeton talous tarkoittaa esimerkiksi tietoa, kulttuuria, keksintöjä ja tutkimustuloksia. Immateriaalitaloudesta puhuttaessa viitataan usein luovaan talouteen ja yksilöllisyyteen sekä suorastaan luonnon pelastavaan talouden aineettomaan käänteeseen. == Kirjallisuus == * Bruun Otto, Eskelinen Teppo, Kauppinen Ilkka, Kuusela Hanna: Immateriaalinen talous (Gaudeamus, 2009) == Lähteet == Luokka:Talous
MediaTek

MediaTek Inc. on taiwanilainen puolijohdeteollisuuden yritys. Yhtiöllä ei ole omia tuotantolaitoksia, vaan se toimii mikropiirien suunnittelijana ja jakelijana (). Yhtiö oli listattuna S&P; Asia 50 -osakelistalle, kunnes putosi pois vuonna 2018. == Matkapuhelimet == Yhtiö toimittaa valmiita piiri- ja komponenttisarjoja ohjelmistoineen aasialaisille matkapuhelinten kokoajille. == Katso myös == * Kloonipuhelin == Lähteet == == Aiheesta muualla == *MediaTek *Mediatek in top 20 Luokka:Puolijohdevalmistajat Luokka:Taiwanilaiset elektroniikkayhtiöt Luokka:Matkapuhelinvalmistajat Luokka:Taiwanilaiset pörssiyhtiöt
Viljutšinsk

Viljutšinsk () on suljettu kaupunki Tyynenmeren rannalla Kamtšatkan aluepiirissä Venäjän kaukoidässä. Se on Venäjän Tyynenmeren laivaston ydinsukellusveneiden tärkeä tukikohta ja aluepiirin 3. suurin kaupunki (noin 22 000 asukasta vuonna 2013). Kaupunki sijaitsee Kamtšatkan niemimaan kaakkoisosassa, Avatšanlahden rannalla, noin 25 km aluepiirin pääkaupungista Petropavlovsk-Kamtšatskista länteen, lahden vastarannalla. ==Historia== Paikalla aiemmin sijainneessa Rybatšin taajamassa on ollut tyynenmerenlaivaston sukellusvenetukikohta vuodesta 1938. Nykyinen kaupunki perustettiin Sovetski-nimisenä vuonna 1968 yhdistämällä Rybatši ja kaksi muuta asutuskeskusta, Primorski ja Seldevaja, jossa oli sijainnut sukellusveneiden korjaustelakka vuodesta 1959. Vuodesta 1970 kaupungin nimi oli Primorski, mutta se kuitenkin tunnettiin salaisen kaupungin koodinimellä Petropavlovsk- Kamtšatski-50 lähimmän suurkaupungin mukaan, eikä sitä merkitty julkisiin karttoihin. Vuonna 1994 kaupunki sai nykyisen nimensä Viljutšinsk läheisen Viljutšinski-tulivuoren mukaan. ==Elinkeinoelämä== Rybatšin kaupunginosassa sijaitsee ydinsukellusvenetukikohta, johon on sijoitettu Oscar II –luokan ristelyohjus-sukellusveneitä sekä Delta III- ja Akula-luokkien sukellusveneitä. Kaupungissa on lisäksi sukellusveneiden korjaustelakka. Vuosina 1959-1994 kaupungissa oli ”Tyynenmerenlaivaston hydrografisen tutkimusyksikön” (4 и 5 Тихоокеанская гидрографическая экспедиция) tukikohta, jonka alukset toimivat Neuvostoliiton avaruusalusten ja mannertenvälisten ohjusten tukiasemina maailman valtamerillä. Kalastus ja kalanjalostus ovat myös tärkeitä elinkeinoja. Pääesikunta esitti tukikohdan sulkemista taloudellisista syistä vuonna 2003. Sen sijaan kaupungin ja tukikohdan infrastruktuuria on kuitenkin vahvistettu viime vuosina. Kaupungin edustalle on suunniteltu sijoitettavaksi Venäjän ensimmäinen kelluva ydinvoimalaitos, 70 Megawatin Akademik Lomonosov.IAEA PRIS Power Reactor Information System. iaea.org Viljutšinsk sai ensimmäiset kaksi ortodoksikirkkoaan 1990-luvulla. ==Aiheesta muualla== *Kaupungin virallinen sivusto *Kaupungin epävirallinen sivusto ==Lähteet== Luokka:Kamtšatkan aluepiirin kaupungit Luokka:Venäjän suljetut alueet
Reijo Kanerva

Reijo Juhani Kanerva (29. tammikuuta 1944 Ylöjärvi – 1. maaliskuuta 2016) oli suomalainen jalkapalloilija. Tukimiehenä pelannut Kanerva edusti urallaan Lielahden Kipinää, Kalevan Pallo-Poikia 1962–1963, Åbo IFK:ta 1964–1965, Upon Palloa 1966–1967 ja Tampereen Palloilijoita 1968–1973. Hän voitti ÅIFK:ssa Suomen Cupin 1965. Kaikkiaan Kanerva pelasi viiden kauden aikana 81 pääsarjatason ottelua, joissa hän teki kaksi maalia. Kanerva pelasi Suomen miesten maajoukkueessa vuosina 1964–1967 yhteensä 17 maaottelua. Urheilumme kasvot -teoksessa vuodelta 1973 Kanervaa kuvailtiin "raisuotteiseksi ja uhrautuvaksi puolustuspelaajaksi", joka voitti Suomen joukkueessa topparina Pohjolan mestaruuden vuonna 1966.Urheilumme Kasvot Osa 3 Palloilu, 149 Jääkiekkoa Kanerva pelasi SM-liigassa maalivahtina Upon Pallossa ja Vehmaisten Urheilijoissa vuosina 1967–1969. Hän oli joukkueen kokoonpanossa kahdeksassa ottelussa ja pelasi yhden ottelun. == Lähteet == * === Viitteet === Luokka:Suomalaiset jalkapalloilijat Luokka:Suomalaiset jääkiekkomaalivahdit Luokka:Jalkapallon Suomen Cupin mestarit Luokka:Vuonna 1944 syntyneet Luokka:Vuonna 2016 kuolleet
Snorre Ruch

Snorre Vestvold Ruch (s. 21. tammikuuta 1972 Trondheim, Norja), joka tunnetaan myös taiteilijanimillä Blackthorn ja S.W.Krupp, on norjalainen black metal -muusikko. Hän soittaa kitaraa, mutta on ollut myös kosketinsoittaja ja laulaja. Snorre Ruch perusti vuonna 1989 black metal -yhtyeen Thorns. Ruch oli Mayhemin kitaristina vuosina 1992–1993. Hän oli myös sessiomuusikko Satyriconin vuoden 1999 studioalbumilla Rebel Extravaganza. Vuonna 1994 Snorre Ruch tuomittiin kahdeksaksi vuodeksi ehdottomaan vankeuteen avunannosta toisen Mayhem-kitaristin Euronymouksen murhaan. Hän avusti Euronymousta puukottanutta Varg Vikernesiä rikoksessa. Luokka:Norjalaiset kitaristit Luokka:Vuonna 1972 syntyneet Luokka:Elävät henkilöt
Arvo Kanerva

Arvo Johannes Kanerva (27. toukokuuta 1902 Turku – 11. helmikuuta 1985)Kanerva Arvo Johannes, Turun hautausmaa, Turku, rintamamieshauta, osasto K20, rivi 2, paikka 15, viitattu 16.3.2023 oli suomalainen jalkapalloilija.Urheilumme Kasvot Osa 3, Kanerva, Arvo Johannes, sivu 148, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1978 Kanerva liittyi vuonna 1917 Turun Urheiluliittoon (TuUL), jossa pelasi uuden erikoisseuran Turun Palloseuran (TPS) perustamiseen (vuonna 1922) asti. Samana vuonna hän saavutti Puolustusvoimain mestaruuden Viipurin RTR:n joukkueessa. Vuosina 1924–1926 hän oli työmatkalla Yhdysvalloissa, mutta aloitti sieltä palattuaan jälleen harjoitukset. Hän voitti TPS:ssa Suomen mestaruuden 1928 ja hopeaa vuosina 1923, 1926 ja 1930. Kanerva toimi Turun Palloseuran kapteenina ja hän suunnitteli seuran ensimmäisen logon, joka otettiin käyttöön 1923. Kanerva pelasi maajoukkueessa vuonna 1929 yhden maaottelun. Kanerva sai SPL:n hopeisen ansiomerkin, Wilskman-mitalin, TUL:n ja SPL:n Turun piirien ansiomerkin, ensimmäisen luokan urheilumerkin, sekä TPS:n ansiomerkin ja muistomitalin. 1930-luvulla hän toimi 1. luokan jalkapalloerotuomarina, SPL:n aluevalmentajana ja luennoitsijana, TPS:n juniorivalmentajana, sittemmin SPL:n Turun piirin sihteerinä, sekä TuUL:n ja TPS:n johtokunnissa rahastonhoitajana. Kanerva harrasti yleisurheilua menestyksekkäästi Puolustusvoimien mestaruuskilpailuissa ja piirimestaruustasolla. Kanerva oli ammatiltaan kaivertaja. Hänen kotikuntansa oli Turku. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1902 syntyneet Luokka:Vuonna 1985 kuolleet
Sven Erik Kristiansen

Sven Erik Kristiansen (s. 4. helmikuuta 1969) on norjalainen muusikko. Hänet tunnetaan parhaiten norjalaisen black metal -yhtye Mayhemin laulajana taiteilijanimellä Maniac. Kristiansen oli Mayhemin jäsen vuosina 1986-1988 ja 1995-2004. Nykyään Kristiansen esiintyy yhtyeissä Bomberos ja Skitliv. Kristiansen on naimisissa ja hänellä on kaksi lasta. == Aiheesta muualla == * Luokka:Norjalaiset metallimusiikin laulajat Luokka:Black metal -laulajat Luokka:Punkmuusikot Luokka:Vuonna 1967 syntyneet Luokka:Elävät henkilöt
Maniac

Maniac voi tarkoittaa ainakin seuraavia: * Sven Erik Kristiansen, taiteilijanimeltään Maniac, norjalaisen Mayhem-yhtyeen laulaja * Murhaaja noidankehässä (The Maniac), Michael Carrerasin ohjaama jännityselokuva vuodelta 1963 * Nukkemurhaaja (Maniac), William Lustigin ohjaama kauhuelokuva vuodelta 1980 * Maniac, Franck Khalfounin ohjaama kauhuelokuva vuodelta 2012, vuoden 1980 elokuvan uudelleenfilmatisointi.
Isonokkakaija

Isonokkakaija (Tanygnathus megalorynchos) on indonesialainen isonokkainen kaija. == Koko ja ulkonäkö == Linnun pituus on noin 41 cm ja paino 260–325 g. Sen höyhenpuku on enimmäkseen vihreä, yläperä on sininen, yläsiivellä on sinisen, mustan ja keltaisen kirjavointia, vatsapuoli on kellanvihreä, alasiipi, pyrstön kärki ja rinnan sivut ovat keltaiset. Nokka on punainen, koivet vihertävänharmaat ja iiris kellanvalkoinen. Sukupuolet ovat samanvärisiä. Eräs yksilö eli vankeudessa 23-vuotiaaksi.AnAge == Esiintyminen == Isonokkakaijat elävät useilla Indonesian itäosan saarella, muun muassa Malukussa, Raja Ampatissa, Talaudissa, Sangirissa, Saranganissa, Pienillä Sundasaarilla ja Itä-Timorissa. Laji on siirretty ainakin Etelä-Filippiinien Balutille. Sen elinympäristön ala on 50 000–100 000 neliökilometriä ja populaation koko on noin 110 000 yksilöä. Lajista tunnetaan viisi alalajia: megalorynchos, affinis, subaffinis, hellmayri ja sumbensis.ITIS == Elinympäristö == Lajia tavataan varttuneissa metsissä 1 000 m korkeudelle merenpinnasta, myös kookospalmuviljelmillä. == Lisääntyminen == Lisääntymiaika on elo-joulukuussa. Pesä on korkealla suuren puun kolossa tai onkalossa. Naaras munii kaksi munaa. == Ravinto == Ruokavalio koostuu hedelmistä, pähkinöistä ja viljasta. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 * World Parrot Trust === Viitteet === Luokka:Nokkakaijat
Vihernokkakaija

Vihernokkakaija (Tanygnathus sumatranus) on kaakkoisaasialainen kaija. == Koko ja ulkonäkö == Linnun pituus on noin 32 cm ja paino 230–330 g. Sen höyhenpuku on lähes kokonaan vihreä, yläperä ja alaselkä ovat siniset, siiven yläpeitinhöyhet sinisen ja keltaisen kirjavat, pyrstön kärki ja alapuoli kellahtavat ja siiven alapinta kellanvihreä. Nokka on punainen, koivet vihertävänruskeat ja iiris vaaleankeltainen. Naaras on hieman himmeämpi väreiltään ja sen nokka on valkoinen. Eräs yksilö on elänyt yli 14-vuotiaaksi.AnAge == Esiintyminen == Vihernokkakaijat elävät laajalla alueella Filippiineillä ja Indonesian Sulawesin saarella ja sen lähisaarilla. Elinympäristön ala on 100 000–1 000 000 neliökilometriä ja populaation koko on noin 50 000 yksilöä. Lajista tunnetaan viisi alalajia: sumatranus, burbidgii, dupontii, everetti ja freeri.ITIS == Elinympäristö == Sitä tavataan alavien maiden ja vuorenrinteiden metsissä yleensä alle 500 m:n korkeudella merenpinnasta, myös viljelyksillä ja laitumilla. Se liikkuu enimmäkseen yksin tai pareittain, joskus jopa 15 yksilön parvissa. Se on aktiivinen myös yöllä. == Lisääntyminen == Pesä on korkealla puun kolossa tai onkalossa. Naaras munii kaksi, joskus kolme munaa. == Ravinto == Ruokavalio koostuu hedelmistä, siemenistä, pähkinöistä, marjoista ja viljasta. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 * World Parrot Trust === Viitteet === Luokka:Nokkakaijat
Suomukurkkuorneero

Suomukurkkuorneero (Anabacerthia variegaticeps) on Keski- ja Etelä-Amerikassa tavattava orneeroihin kuuluva varpuslintu. == Koko ja ulkonäkö == Kooltaan suomukurkkuorneero on 16-18 cm. Lajin pää on ruskehtavan harmaa ja silmän ympärystät ja leveähkö silmäkulmajuova ovat väritykseltään okrankeltaiset. Selästään ja siivistään suomukurkkuorneero on ruosteenruskea ja pyrstöstän kastanjanvärinen. Kurkku on kellertävä ja hyöhenten ruskeat reunaat antavat suomumaisen vaikutelman. Vatsastaan lintu oliivinruskea. Vuoriorneero (Anabacerthia striaticollis) eroaa suomukurkkuornerosta heikommin erottuvien silmäkulmajuovien ja vaaleampi sekä hyöhenpuvultaan yksivärisempi. == Levinneisyys ja elinympäristö == Lajia tavataan Andeilta Kolumbiasta Ecuadoriin ja eristäynyt populaatio elää Keski-Amerikassa alueella, joka ulottuu Meksikosta Panamaan. Suomukurkkuorneeron elinympäristöä ovat vuoristometsien lehvästöt ja metsien reunat. Laji liikkuu päällyskasvien joukossa hyppien ja etsien sieltä ravintoa ja voi myös muodostaa sekaparvia muiden varpuslintujen kanssa. Lajia tavataan metsistä, jotka sijaitsevat 700-1 700 metrin korkeudella merenpinnan tasosta. == Lähteet == Luokka:Vuoriorneerot
Rautakosken ruukki

Rautakosken ruukki toimi Lopen Salonkylässä Rautajoen varrella vuosina 1850–1905. Ruukki tuotti rautaa lähiseudulta kerätystä järvi- ja suomalmista. Tämä malmi sulatettiin harkoiksi ruukin harkkohytissä ja taottiin sitten kankiraudaksi. Ruukin perusti Salon kartanon omistanut lippujunkkari Adolf Sohlman. Vuonna 1860 Sohlman erotti ruukin laitoksineen ja kolmasosan Salon kartanosta vävylleen nimismies Johan August Lindgrenille joka oli toiminut ruukin isännöitsijänä sen perustamisesta lähtien. Näin syntynyttä uutta tilaa alettiin kutsua Salmion kartanoksi. Ruukki luopui harkkohytistä 1860-luvulla ja osti tästä lähtien muualta valmista takkirautaa. Lisäksi alettiin ostaa myös rautaromua. Näistä raaka-aineista tuotettiin sitten kankirautaa ja valmiita rautatuotteita. Vuonna 1874 Lindberg muodosti ruukista Rautakoski Oy- nimisen osakeyhtiön ja erotti yhtiölle 507 tynnyrinalaa Salmion kartanon maista. Ruukkiin kuului tässä vaiheessa myös öljynpuristamo jossa valmistettiin öljyä ja öljykakkuja sekä parin kilometrin päässä sijainnut tiilitehdas joka tuotti tulenkestäviä tiiliä. Uutta ruukkiyhtiötä johti ensin Lars Gustaf (L.G.) Schultz ja sitten hänen poikansa Victor Schultz. Victor Schultz oli Salmion kartanon vuodesta 1876 omistaneen Carl Johan Olssonin (1822–1910) vävy ja Olsson myi kartanon hänelle 1894. Ruukin toiminta päättyi lopullisesti 1905 kun se ei enää kyennyt kilpailemaan venäläisen rautateollisuuden kanssa. Victor Schultz myi Salmion kartanon ja entisen ruukin rakennukset Kytäjän ja Mustion kartanot omistaneelle kamariherra Hjalmar Linderille vuonna 1909. == Lähteet == * Marita Kaatrala-Pentikäinen: Salmion kartanon historiaa * Marita Kaatrala-Pentikäinen: Lopen Salonkylän historiaa == Aiheesta muualla == * Pörssitieto: Rautakosken ruukki Luokka:Suomen ruukit Luokka:Lopen rakennukset ja rakennelmat
Jock Wallace

John "Jock" Martin Bokas Wallace () oli skotlantilainen jalkapalloilija ja valmentaja. Maalivahtina pelannut Wallace edusti urallaan 1952–1969 Workingtonia, Berwick Rangersia, Airdrieoniansia, West Bromwich Albionia, Bedford Townia ja Hereford Unitedia. Wallace on ainoa pelaaja, joka on pelannut sama kauden aikana Englannin, Walesin ja Skotlannin cupissa. Tämä tapahtui kaudella 1966–1967. Pelaajauran jälkeen Wallace ryhtyi valmentajaksi. Hän aloitti Berwick Rangersin pelaajavalmentajana, mutta erityisesti hänet muistetaan skotlantilaisen Glasgow Rangersin valmentajana. Wallace voitti Rangersin kanssa Skotlannin liigan vuosina 1975, 1976 ja 1978, Skotlannin cupin 1976 ja 1978 sekä Skotlannin liigacupin 1976 ja 1978. Wallace valmensi urallaan muun muassa myös espanjalaista Sevillaa kaudella 1986–1987. ==Lähteet== Luokka:Skotlantilaiset jalkapalloilijat Luokka:Skotlantilaiset jalkapallovalmentajat Luokka:Vuonna 1935 syntyneet Luokka:Vuonna 1996 kuolleet
Lehtokärpässieni

Lehtokärpässieni (Amanita islandica) on valkoinen kärpässienilaji. Sen lakki on 5–12 senttimetriä leveä. Heltat ovat melko tiheät ja valkoiset. Jalka on 10–15 senttimetriä pitkä, valkoinen. Malto on valkoista. Sieni on syömäkelpoinen, mutta sen voi sekoittaa tappavan myrkylliseen valkokärpässieneen. Lehtokärpässieni kasvaa melko harvinaisena Etelä-Suomen lehdoissa ja puistoissa. Kasvuaika on elokuusta syyskuuhun. Laji on luokiteltu Suomessa elinvoimaiseksi. == Lähteet == Luokka:Kärpässienet
Sovetski

Sovetski () viittaa seuraaviin paikkakuntiin: *Sovetski eli Johannes, kaupunkikunta ja kaupunkityyppinen taajama Leningradin alueen Viipurin piirissä Venäjällä *Sovetski, kaupunkityyppinen taajama Hanti-Mansiassa Venäjällä, Sovetskin piirin keskus *Sovetski, Viljutšinskin kaupungin entinen nimi, Kamtšatkan aluepiirissä Venäjällä *Sovetski, kaupunkityyppinen taajama Marin tasavallassa Venäjällä *Sovetski, kaupunkityyppinen taajama Komin tasavallassa Venäjällä *Sovetskin piiri eli Sovjetskyin piiri, hallintopiiri ja sen keskustaajama (, ) Krimin niemimaalla Ukrainassa *Sovetskin piiri, useiden hallintopiirien nimi Venäjän eri osissa ==Katso myös== *Sovetsk *Sovetskaja
Tšusovoi

Tšusovoi () on kaupunki Permin aluepiirissä Venäjällä. Se sijaitsee Tšusovajajoen varrella 224 kilometriä Permistä koilliseen. Kaupunki on Tšusovoin piirin keskus. Siellä risteytyvät Permiin, Nižni Tagiliin ja Solikamskiin johtavat rautatiet. Asukkaita on 49 300 henkeä (vuonna 2008). Kaupunki on saanut vuonna 1874 rakennetun rautatieaseman asuintaajamasta. Vuonna 1879 sinne perustettiin rautatehdas. Vuonna 1933 Tšusovoista tuli kaupunki. Nykyään siellä on lähinnä metalliteollisuutta. Kaupungin lähellä Usvajoen rannalla on komipermjakkien muinainen asuinpaikka Teljatši Brod. ==Lähteet== * ==Aiheesta muualla== Luokka:Permin aluepiirin kaupungit Luokka:Tšusovoin piiri
Hellstén

Hellstén, Hellsten, Hällsten tai Hällstén on muun muassa seuraavien henkilöiden sukunimi: * Alfred Hällsten (1893–1953), suomalainen jääkäri * Martti Hellstén (1896–1967), suomalainen jääkärikapteeni * Essi Hellstén (s. 1990), Suomen Neito 2007 * Harri Hellsten (1951–2008), suomalainen jääkiekkoilija * Jakob Hällsten (1807–1851), kappalainen, oppihistorian dosentti * Juha Hellsten (s. 1976), suomalainen kestävyysjuoksija * Karl Fredrik Hellsten, suomalainen poliitikko, yksi SDP:n perustajajäsenistä * Konrad Hällstén (1835–1913), suomalainen fysiologi * Martti Hellstén (1896–1967), suomalainen jääkärikapteeni * Nils Hellsten (1885–1963), ruotsalainen voimistelija ja olympiavoittaja * Nils Hellsten (1886–1962), ruotsalainen miekkailija * Ritva Hellsten (s. 1951), suomalainen kirjailija, runoilija, kirjallisuuden kääntäjä, kieltenopettaja ja kirjallisuuskriitikko * Salomon Hellsten (1864–1922), suomalainen kirvesmies ja ammattiyhdistysvaikuttaja. * Tapani Hellstén (s. 1957), Kevan varatoimitusjohtaja, Hämeenlinnan entinen kaupunginjohtaja * Tommy Hellsten (s. 1951), suomalainen teologi ja kirjailija * Voitto Hellsten (1932–1998), suomalainen pikajuoksija * Väinö Ilmari Hellsten (1896–1930), suomalainen jääkäri. Myös seuraavien henkilöiden sukunimi oli alun perin Hellstén: * Kustaa Adolf Paasio (1869–1935, vuoteen 1894 Hellstén), suomalainen pappi ja lähetystyöntekijä * Juho Kusti Paasikivi (1870–1956, vuoteen 1887 Hellstén), Suomen tasavallan presidentti. ==Katso myös== *Hallsten == Lähteet ==
Afrikan salaisuudet

Afrikan salaisuudet on Tim McCanliesin käsikirjoittama ja ohjaama elokuva vuodelta 2003. == Juoni == Nuori Walter joutuu kesäloman ajaksi kahden erikoislaatuisen ja salaperäisen setänsä farmille. Huhujen mukaan heillä on ehtymätön käteisvarasto. Sedät kertovat hänelle uskomattomia tarinoita nuoruudenseikkailuistaan. == Rooleissa == == Lähteet == == Aiheesta muualla == * Afrikan salaisuudet -elokuvan viralliset sivut * * Luokka:Yhdysvaltalaiset draamaelokuvat Luokka:Yhdysvaltalaiset perhe-elokuvat Luokka:Yhdysvaltalaiset seikkailuelokuvat Luokka:Vuoden 2003 yhdysvaltalaiset elokuvat Luokka:Elokuvat eläimistä
Johan Viktor Myllykorpi

Johan Viktor Myllykorpi (Ritala) (24. syyskuuta 1861 Isojoki – 21. elokuuta 1923 Kauhajoki) oli suomalainen saarnaaja ja arkkiveisujen tekijä. Joissain teoksissa hänen sukunimensä esiintyy muodossa Myllykorsi. Myllykorpi asui Kauhajoella vuodesta 1898 lähtien. == Teoksia == * Kaksi kertomusta. Tekijä, Tampere 1886 * Kaksi tarinaa. Tekijä, Tampere 1886, 2. painos 1888 * Kolme kertomusta. Tekijä, Tampere 1886, 1887, 1888 * Murha-laulu, joka tapahtui Kauhajoella 11 päivä elokuuta 1887 Luovonkylässä, jossa oli poika joka murhais äitinsä. Tekijä, Tampere 1887 * Neljä kertomusta. Tekijä, Tampere 1887 * Laulu Tampereen Verkatehtaan tulipalosta, joka tapahtui 31. päivä heinäkuuta 1888. Tekijä, Tampere 1888 * Yksi aivan uusi ja surullinen laulu Loimaan kirkon surkeasta palosta, joka tapahtui 10 päivä elokuuta 1888. Tekijä, Tampere 1888 * Kaksi aivan uutta ja kaunista laulua. Tekijä, Tampere 1890 * Kolme kaunista laulua. J. M. Lohikoski, Tampere 1890 * Surulaulu siitä murhasta ja murhapoltosta joka tapahtui 21 päivä maalisk. 1891 Loimijoen metsämaalla myöhään illalla. Tekijä, Tampere 1891 * Lyhykäinen viitaus miten alhaisuus muuttuu ylhäisyydeksi ja köyhyys rikkaudeksi. Tekijä, Vaasa 1895 * Armosta olemme autuaat. Uskotko sinä sen? Tekijä, Tampere 1896 == Suomennoksia == * Kertomus Muderyksen lapsuudesta ynnä hänen lähtönsä merelle. Tampere 1888 * Peder Hersleb: Jumalan lasten jokapäiväinen edeskäyminen armopöydälle, eli valitut aamu- ja ehtoo-rukoukset, joka päiväksi viikossa. Tampere 1890, 1895, 1900, 1903, 1908. * Muutamia lohdutus-sanoja. Lutherin kirjoista. Tampere 1896 == Lähteet == * * Keijo Jaakola: Kauhajokelaista kirjallisuutta: Johan Viktor Myllykorpi Luokka:Suomalaiset runoilijat Luokka:Vuonna 1861 syntyneet Luokka:Vuonna 1923 kuolleet
Kesäkatu

Kesäkatu tarkoittaa ainakin seuraavia: * Kesäkatu, katu Helsingissä * Yleisradion pääkonttori Kesäkatu 2:ssa vuosina 1968–1993 * Summer in the City -kappaleesta tehdyn suomenkielisen version nimi
Jayatirtha Dasa

Jayatirtha Dasa (James Edward Immel, Jayatirtha Swami; 13. marraskuuta 1948 – 13. marraskuuta 1987) oli Krishna-liikkeessä (ISKCON) toiminut yhdysvaltalainen uskonnollinen johtaja. Hän oli aikoinaan Prabhupadan oppilaana ja nousi yhdeksi liikkeen johtajista Prabhupadan kuoltua vuonna 1977. LSD-sotkuista kiinni jäänyt Jayatirtha erotettiin liikkeen hallintoelimestä vuonna 1982. Hän oli mainostanut LSD:tä ja seksiä hengellisen kehityksen välineinä. Jayatirtha kuoli henkirikoksen uhrina Englannissa. Hänet puukotettiin ja mestattiin. Hänen entinen oppilaansa, irlantilainen John Tiernan joutui teon johdosta psykiatriseen laitokseen. Tiernan oli aiemmin pitänyt Jayatirthaa uudestisyntyneenä Jeesuksena. Myöhemmin hänen näkemyksensä Jayatirthasta kääntyi päälaelleen; hän alkoi pitää tätä paholaisen ruumiillistumana. == Lähteet == Luokka:Krishna-liike Luokka:Yhdysvaltalaiset henkirikosten uhrit Luokka:Yhdysvaltalaiset uskonnolliset johtajat Luokka:Vuonna 1948 syntyneet Luokka:Vuonna 1987 kuolleet
Kaarlo Takalampi

Kaarlo Edvard (Eetu) Takalampi (25. elokuuta 1887 Turku – 24. huhtikuuta 1918 Viipuri) oli suomalainen toimittaja ja kirjailija. Takalampi oli toimittajana muun muassa Rauman Lehdessä. Vuonna 1914 Takalampi työskenteli lämmittäjänä höyrylaiva Uleåborgilla, jonka saksalainen torpedovene upotti Rauman edustalla. Matkustajat ja miehistö vietiin Danzigiin, jossa he olivat usean viikon ajan sotavankeina. Takalampi kirjoitti kokemuksistaan muistelmateoksen Saksalaisten sotavankina. Myöhemmin Takalampi työskenteli Viipurissa Karjalan Aamulehden uutispäällikkönä. Hän kuului myös Viipurin suojeluskuntaan. Sisällissodan alussa punaiset vangitsivat Takalammen. Valkoisten vapautettua hänet Takalampi kaatui Viipurin taistelun aikana Kolikkoinmäellä. Hänet haudattiin Viipurin sankarihautaan. == Teoksia == * Joulu 1911 : kaunokirjallinen alkuperäisillä kuvilla ja kertomuksilla varustettu joulujulkaisu, toimittajat Kaarlo Takalampi ja Juuse Blom. Juuse Blom, Rauma 1911 * Siluettitaiteesta Suomessa. Kodin kuvasto 1913, s. 562-563 * Saksalaisten sotavankina : muistelmia ja kuvia. Karisto 1914 * Oma syy. Keskinäisen vakuutuslaitoksen Sammon vakuutuskirjasto Sarja 2, n:o 4. Turku 1915 == Lähteet == * * Suomen sotasurmat 1914-1922 tietokanta === Viitteet === Luokka:Suomalaiset toimittajat Luokka:Suomalaiset kirjailijat Luokka:Suomen sisällissodan valkoiset Luokka:Vuonna 1887 syntyneet Luokka:Vuonna 1918 kuolleet
Brand New Eyes

__NOTOC__ Brand New Eyes (tyylitelty brand-new eyes) on Paramore-yhtyeen kolmas studioalbumi. Se julkaistiin Suomessa 30. syyskuuta 2009. Albumi nauhoitettiin Kaliforniassa tammi–maaliskuussa 2009. Albumin nimi kuvaa sitä, kuinka yhtyeen jäsenet ”näkevät asiat aivan uudessa perspektiivissä”. Albumi kipusi Billboard 200 -listan ensimmäiseksi, ja sitä myytiin ensimmäisellä viikollaan 185 000 kappaletta. Levy rikkoi kultarajan Yhdysvalloissa 21. tammikuuta 2010, eli noin neljä kuukautta albumin julkaisun jälkeen. Albumi debytoi Yhdysvalloissa Billboard 200 -listan toisella sijalla. Suomessa se nousi virallisen albumilistan sijalle 5. == Kappaleet == == Kokoonpano == * Hayley Williams – laulu, koskettimet * Jeremy Davis – basso * Taylor York – kitara, kellopeli * Josh Farro – soolokitara, taustalaulu * Zac Farro – rummut, lyömäsoittimet == Arvostelut == * Metacritic: 73/100Metacritic: Brand New Eyes by Paramore * Allmusic: Allmusic review * Alternative Press: Alternative Press: Album review * Helsingin Sanomat: Nyt.fi: Levyarvio * Rolling Stone: Rolling Stone: Album review * Soundi: Soundi: Levyarvio * V2.fi: Paramore: Brand New Eyes Viitattu 29.9.2022. == Lähteet == Luokka:Vuoden 2009 albumit Luokka:Paramoren albumit Luokka:Rob Cavallon tuottamat albumit
Kähäri (Viipurin piiri)

thumb|upright|Vesitorni Suurperon taajamassa. Kähäri (, Gontšarovo) on maalaiskunta ja sen keskustaajama Leningradin alueen Viipurin piirissä, Viipurin kaupungin itäpuolella. Keskustaajama sijaitsee entisen Suomen Viipurin maalaiskuntaan kuuluneen Kähärin kylän tienoilla.Karjalan kannas. Pietari ympäristöineen. Autoilijan tie- ja matkailukartta 1:160000. Diskus Media, Pietari 2009. ISBN 978-5-940-59028-6. Kähärin kunnassa on noin 9 200 asukasta.Администрация МО "Гончаровское сельское поселение" Viipurin piirin sivut Se perustettiin vuonna 2006 yhdistämällä aiemmat Kämärän (Gavrilovo), Karisalmen (Gvardeiskoje), Kähärin ja Ristseppälän (Žitkovo) kyläneuvostoalueet.МО "Гончаровское сельское поселение" Kunnan sivut Se kattaa osapuilleen Suomen entisten Heinjoen ja Äyräpään kuntien alueet ja osia Viipurin maalaiskunnan ja Kuolemajärven kunnan alueista. Vähän keskustaajaman eteläpuolella sijaitsi aikanaan Kähäriä paljon suurempi Suurperon kylä ja sen asemanseutu Pero (nyk. Perovo). Joissakin lähteissä nykyisen Kähärin suomalaiseksi nimivastineeksi onkin annettu Suurpero.Гончарово EKI nimistötietokantaSami Suviranta: Luovutetut alueet, kahtalaiset nimet. Kielikello 2/2001. (em. EKI:n nimistötietokannan tieto perustuu tähän viitteeseen) ==Taajamat== Kunnassa on 18 maaseututaajamaa:Venäjän federaation paikannimiä. Kotimaisten kielten tutkimuskeskus, 2006 *Kähäri, hallinnollinen keskus (Гончарово, Gontšarovo) *Pölläkkälä (Барышево, Baryševo) *Kämärä (Гаврилово, Gavrilovo) *Koprala (Гранитное, Granitnoje) *Karisalmi (Гвардейское, Gvardeiskoje) *Kaukila (Кузьминское, Kuzminskoje) *Honkaniemi (Лебедевка, Lebedevka) *Näätälä (Овсово, Ovsovo) *Tali (Пальцево, Paltsevo) *Pero (Перово, Perovo) *Lyykylä / Mannikkala (Смирново, Smirnovo) *Karhusuo (Светлое, Svetloje) *Heponotko (Толоконниково, Tolokonnikovo) *Säiniö (Черкасово, Tšerkasovo) *Perojoenkylä (Улыбино, Ulybino) *Heinjoen kirkonkylä (Вещево, Veštševo) *Heinjoen asemanseutu (Вещево, посёлок при станции, Veštševo, posjolok pri stantsii) *Ristseppälä (Житково, Žitkovo) *Mälkölä (Зверево, Zverevo) ==Lähteet== == Aiheesta muualla == Luokka:Viipurin piirin kunnat
Tove ja meri

Tove ja meri on Yleisradion tuottama vuonna 1984 valmistunut 4-osainen televisiosarja. Televisiosarjassa kerrotaan, miten Tove Janssonin luomat Muumit saivat alkunsa. Sarja on esitetty televisiossa ensimmäisen kerran valmistumisvuonnaan ja uusintana vuonna 1990. Yle Tallennemyynti on julkaissut televisiosarjasta kirjastotallenteen. === Tuotanto === Ohjaus: Leena Paavonen Kuvaajat: Kari Dahlberg Erkki Kaltio Käsikirjoitus: Tove Jansson Säveltäjä: Olli Ahvenlahti Leikkaus: Maisa Pitkänen Negatiivin leikkaus: Lea Lahtinen Valot Kimmo Kaltio Keijo Venho Kaitafilmit Tuulikki Pietilä Kuvaussihteeri: Tarja Heikkinen Käännös: Marsa Laine Äänittäjät: Raimo Penttilä Pekka Heinonen Värimäärittely Leena Karjalainen Äänitehosteet: Tauno Nummenpää Tuotanto: YLE TV1, Lasten ja nuorten ohjelmien toimitus ==Lähteet== Luokka:Tove Jansson Luokka:Suomalaiset televisiosarjat
Toivo Korpilinna

Toivo Anselm Korpilinna (sukunimi aik. Wallenius; 5. maaliskuuta 1891 Kymi – 2. huhtikuuta 1938 Lappeenranta) oli suomalainen toimittaja ja kirjailija.Kuolleita, Laatokka, 05.04.1938, nro 38, s. 3, Kansalliskirjaston digitaaliset aineistotToimittaja T. A. Korpilinna kuollut, Helsingin Sanomat, 03.04.1938, nro 90, s. 17, Kansalliskirjaston digitaaliset aineistot Kymin Jumalniemessä syntynyt Toivo Korpilinna oli nuoruusvuosinaan näyttelijänä Suomalaisessa Teatteriseurueessa, toimi Lappeenrannan Teatterin johtajana, oli mukana Rieti Itkosen asianajotoimistossa Lappeenrannassa sekä hoiti Lappeenrannassa pitämäänsä liike- ja välitystoimistoa. Korpilinna siirtyi 1919 sanomalehtialalle. Hän oli noin puoli vuotta Suursavolainen-lehden päätoimittajana ja sen jälkeen hän oli Etelä-Saimaa-lehdessä pari vuotta päätoimittajana ja muun ajan lehden toimitussihteerinä. Korpilinna kirjoitti useita romaaneja (Näköharha ja Voittajat tulevat) ja näytelmiä (komediat Punaiset housut, Kiusaaja, Siveysapostolit, Taisteluharjoitus ja Kenraaliparaati). Hän kehitti myös haulikon porausmenetelmän huonokuntoisten haulukoiden korjaamiseen. Korpilinna kuoli huhtikuun alussa 1938 lyhyen sairauden jälkeen. Kuunnelma- ja näytelmäkirjailija Esko Korpilinna oli Toivo Korpilinnan poika. == Teoksia == * Vapaus, veljeys ja tasa-arvo. Ahjo, Helsinki 1918 * Punaiset housut : kolminäytöksinen sotilaskomedia. Seuranäytelmiä 238. Karisto 1924, 2. painos 1927, 3. painos 1938 * Pieni paholainen, komedia. 1925 * Merikylpylä, näytelmä. 1926 * Suojattu alue : kirja äidistäni. Schildt, Helsinki 1926 * Kiusaaja : kolminäytöksinen huvinäytelmä. Teatterikirjasto 2. Karisto 1927 * Näköharha, romaani. Otava 1927 * Siveysapostolit : kolminäytöksinen komedia. Teatterikirjasto 4. Karisto 1928 * Taisteluharjoitus : 3-näytöksinen sotilas-ilottelu. Näytelmäkirjasto n:o 1. Pori 1929 * Veljiemme komedia. Kirja, Helsinki 1929 * Näyttelijöitä kiertueella. Kirja, Helsinki 1930 * Kenraaliparaati : kolminäytöksinen farssi. Seuranäytelmiä 320. Karisto 1931 * Voittajat tulevat : romaani Valtakylän aukeilta. WSOY 1932 == Lähteet == * === Viitteet === Luokka:Suomalaiset kirjailijat Luokka:Suomalaiset toimittajat Luokka:Vuonna 1891 syntyneet Luokka:Vuonna 1938 kuolleet
Ignorance (kappale)

Ignorance on yhdysvaltalaisen Paramore-yhtyeen ensimmäinen single heidän kolmannelta studioalbumiltaan Brand New Eyes. Se tuli digitaaliseen myyntiin 7. elokuuta 2009, mutta se julkaistiin päivää aikaisemmin bändin virallisella Internet-sivustolla. == Tausta == Paramoren laulaja Hayley Williams on kertonut Kerrang!-lehdessä biisin merkityksestä seuraavasti: "Mielestäni tämä biisi on bändillemme suuri käännekohta. Totuus on, että kasvaminen ei ole helppoa. Olemme viisi erilaista ihmistä joiden täytyy setviä saman tavoitteen läpi päivittäisissä menoissamme. Tuolloin oli paljon aikoja milloin tunsin itseni hyvin yksinäiseksi, vihaiseksi tai epävarmaksi. Minusta ihmisten tapaaminen ei aina tunnu hyvältä, varsinkaan niiden ihmisten, joita rakastan kuten näiden jätkien. Laulu on yhden ihmisen näkökulmasta. On epäreilua että minä olen se joka saa puhua siitä, mutta se auttoi minua paljon. Biisin tekstirivi "Ignorance is your new best friend" on siitä miltä minusta tuntui menettää ihmisiä, luulen että bändikin myös menetti. Mutta se on okei, me kasvamme. Rakastan tätä laulua." == Musiikkivideo == Musiikkivideo kuvattiin 23. heinäkuuta 2009 ja sen ohjasi Honey. Video julkaistiin 13. elokuuta 2009 AMTV:ssä sekä MTV:n Internet-sivustolla. Videon tapahtumat sijoittuvat pääosin pieneen huoneeseen, jossa on bändin jäsenet ja katosta roikkuva hehkulamppu. Lamppu valaisee kunnolla laulaja Williamsin, mutta muut yhtyeen jäsenet vain heikosti. Vaikka Williams yrittää venyttää johtoa ja osoittaa lampulla yhtyeen muihin jäseniin, valo loistaa kirkkaasti vain häntä kohti. Video käsittää kolme tilaa; ahdas pieni huone, jossa bändi esiintyy, suurempi esiintymisalue sekä peiliseinäinen koppi. Video päättyy kun muut yhtyeen jäsenet kietovat lampun johdon Williamsin ympärille ja näyttävät kuinka valokeila kohdistuu aina häneen eikä muihin yhtyeen jäseniin. == Sijoitukset == Lista Paras sijoitus Australian singlelista 35 Belgian singlelista (Vallonia) 10 Britannian singlelista 14 Canadian Hot 100 96 Irlannin singlelista 49 Itävallan singlelista 17 Japanin singlelista 10 Saksan singlelista 42 Sveitsin singlelista 82 U.S. Billboard Hot 100 67 Uuden-Seelannin singlelista 32 == Lähteet == Luokka:Vuoden 2009 kappaleet Luokka:Paramoren kappaleet
Hope Powell

Hope Powell (s. 8. joulukuuta 1966) on englantilainen jalkapallovalmentaja ja entinen jalkapalloilija. Hän on Englannin naisten jalkapallomaajoukkueen päävalmentaja. Powell pelasi keskikenttäpelaajana ja hyökkääjänä. Hän edusti uransa aikana Millwall Lionessesia, Fulhamia ja Croydonia. Powell oli Croydonin kapteeni sen voittaessa mestaruuden ja FA Cupin 1996. Lisäksi hän voitti FA Cupin myös Millwallissa 1991. Powell nousi Englannin maajoukkueeseen 16-vuotiaana syyskuussa 1983. Hän oli vuosia maajoukkueen varakapteeni ja pelasi loukkaantumisista huolimatta uransa aikana 66 maaottelua, joissa hän teki 35 maalia. Powellin maajoukkueuran suurin saavutus oli 1984 EM-kisojen finaaliin pääsy. Pelaajauran jälkeen Powell ryhtyi valmentajaksi. Powell valittiin heti uran päätyttyä 1998 Englannin ensimmäiseksi täysipäiväiseksi naisten maajoukkueen valmentajaksi. Aikuisten maajoukkueen lisäksi hänen vastuullaan on myös alle 19-vuotiaiden, alle 17-vuotiaiden ja alle 15-vuotiaiden maajoukkueet. Powell on johtanut maajoukkuetta EM-kisoissa 2001, 2005, 2009 ja 2013 sekä MM-kisoissa 2007 ja 2011. Lontoon olympialaisissa 2012 hän valmensi Ison-Britannian joukkuetta. Hän suoritti vuonna 2003 ensimmäisenä naisena maailmassa korkeimman valmentajatutkinnon, UEFA Pro Licencen. Vuonna 2002 Powell nimitettiin Brittiläisen imperiumin upseeriksi (OBE) ansioistaan naisten jalkapallon hyväksi. Hänet on valittu myös Englannin jalkapalloilun Hall of Fameen. == Lähteet == Luokka:Englantilaiset jalkapallovalmentajat Luokka:Englantilaiset jalkapalloilijat Luokka:Vuonna 1966 syntyneet Luokka:Elävät henkilöt
Mustafa III

Mustafa III (28. tammikuuta 1717 – 21. lokakuuta 1774) oli Osmanien valtakunnan sulttaani 1757–1774. Hän syntyi Istanbulissa sulttaani Ahmed III:n ja sulttaanitar Mihrisahin pojaksi.TheOttomans.org, Mustafa III Paitsi että Mustafa oli sivistynyt, harras ja hyväsydäminen hallitsija, hän oli myös taitava runoilija ja perehtynyt syvällisesti tähtitieteeseen ja osmanien ja islamin historiaan. Hän halusi toteuttaa valtakunnassa uudistuksia ja pyysi neuvoa valistuneisuudestaan kuuluisalta Preussin kuninkaalta Fredrik Suurelta. Mustafa piti valtakunnan pahimpana vihollisena Venäjää ja valmistautui sodan varalta kartuttamalla valtion kassaa ja uudistamalla armeijaa. Lopulta hän julisti Venäjälle sodan 25. syyskuuta 1768. Hän sairastui sodan aikana ja menehtyi sydänkohtaukseen 57 vuoden iässä 21. lokakuuta 1774 vain muutaman kuukauden kuluttua rauhan julistamisesta. == Lähteet == * === Viitteet === Luokka:Osmanien hallitsijat Luokka:Vuonna 1717 syntyneet Luokka:Vuonna 1774 kuolleet